khistorydata/jeongjo-sjw-relations huggingface dataset:
정조 8년
甲辰二月十六日申時。上御觀物軒。承旨入侍時。同副承旨洪仁浩。假注書朴能源。記注官金健修。記事官尹行任。以次進伏訖。上命書傳敎曰。今番陵幸。祗爲所重。諸凡不緊儀衛。務從省略。實爲除弊之一端。侍衛則兵曹摠府堂郞五衛將各二員。武兼八員。隨駕官則依昨年元陵擧動時例爲之。又命書傳敎曰。旗軍洗馬置之。御乘實預差馬。皆依前望擧行。又命書傳敎曰。李判府事留都。又命書傳敎曰。今番陵幸分辦。旣命除之。且有先朝庚戌年傳敎。晝停所水剌間假家。勿爲造作。到陵所後。亦於公廨爲之。隨駕侍衛百官。當自持飯。以此令廟堂嚴飭各司。外此凡係侵責貢人之事。另加嚴飭。旣軫畿民之弊。除分辦。貢人亦民也。京外何異。亦以此意。措辭知委。俾無從後現發論罪之弊。又命書傳敎曰。當日還宮。與經宿時有異。且是畿邑軍校。宜念除弊之道。十里外斥堠及伏兵除之事。分付守禦廳。又命書傳敎曰。十八日戶禮判。除朝辭先詣。大臣及禮曹郞官。當日曉頭。亦爲除朝辭進去。工判入齋室後。待標信入參事。分付。又命書傳敎曰。本陵修改處。大臣一員。曉頭進去事。已有下敎。而領左相受由。徐判府事有故。李判府事留都。洪判府事出疆。陪班無隨駕大臣。今番工役。雖不張大。慣熟然後可無窘束之慮。況本陵事體之至重且嚴。視近代陵寢。尤有別焉。領府事先詣董役。右相則隨駕事。遣史官傳諭。又命書傳敎曰。寒程作行。慮念曷嘗少弛。卽見箕伯狀本。因知卿行。穩到柵內近地。欣幸無已。到灣後。一意愼攝事。傳諭。復命日字。當在何間。具由狀聞之意。一體傳諭于謝恩正使洪判府事。仍傳曰。使行姑未到柵。史官之往留灣府。貽弊可悶。以此傳諭。成有旨下送箕伯處。自箕營傳于灣尹。待出柵。從便傳諭。以此意卽爲下諭于平安監司。又命書傳敎曰。守摠代把軍。旣命屬之後箱隨駕。各處入番軍出用。然後可以成數哨之制。前一日以訓局餘軍替把後。出用陣上事。分付禁御兩營。仍命退。諸臣以次退出。
정조 8년
甲辰二月十六日酉時。上御誠正閣。都承旨入侍時。行都承旨李亨逵。記事官沈晉賢李崑秀尹行任。以次進伏訖。上曰。來待擇日官。使之招入。擇日官洪處中。進伏階下。上曰。今此健元陵修改擇日。今十九日比十八日。優劣。如何。處中曰。十八日不足矣。上曰。十九日比二十八日。如何。處中曰。二十八日則大吉。十九日則雖不及二十八日。亦無害平吉矣。亨逵曰。十九日乃宗廟永禧殿修改所擇日也。以此觀之。似好矣。上曰。石役。明日夕間。可以盡爲之云。曠日持久。惶悶極矣。勢將以十九日爲之矣。仍命書陵幸擇日草記批答訖。亨逵曰。今十九日健元陵親祭時祭文。當爲製進。大提學黃景源。待開門牌招。何如。上曰。依爲之。出擧條命退。諸臣以次退出。
정조 8년
甲辰二月十六日三更。上御觀物軒。同副承旨入侍時。同副承旨洪仁浩。記事官沈晉賢。記注官金健修。記事官尹行任。以次進伏訖。上曰。親祭祭報府。使之持入。賤臣承命出傳。持祭報府以入。上命仁浩讀奏。上曰。健元陵元陵外。不必用監察。其中殘司郞官之差祭者。皆以厚料衙門換差事。分付。健元陵告由祭獻官。以戶禮判塡差事。分付。可也。仍命退。承史以次退出。
정조 8년
行都承旨鄭昌順坐。行左承旨朴祐源未肅拜。右承旨鄭東浚坐。左副承旨趙尙鎭坐直。右副承旨洪仁浩坐直。同副承旨金載人在外。注書沈晉賢仕直一員未差。假注書朴能源仕。事變假注書未差。
정조 8년
以香室健元陵親祭受押單子。傳于鄭昌順曰。出宮時親押。
정조 8년
傳于趙尙鎭曰。政官牌招開政。
정조 8년
有政。判書徐有隣試官進。參判金夏材進。參議金憙試官進。左副承旨趙尙鎭進。啓曰。判書徐有隣。參議金憙。俱試所進。小臣獨政未安。何以爲之。敢稟。傳曰。仍爲之。以尹坊爲同義禁。徐美修爲兵曹正郞。李庚運爲兵曹正郞。成雲柱爲工曹佐郞。洪樂淵爲兵曹佐郞。徐有隣爲司僕提調。李徽之爲禁衛都提調。慶尙都事金載人。今加通政加資事。承傳。
정조 8년
兵批。判書李𡊠進。參判吳大益入直進。參議李致中病。參知趙尙鎭未肅拜。右副承旨洪仁浩進。以洪百源爲僉知。金魯永爲曹司衛將。李延喆爲宣傳官。金永秀爲都摠都事。具明謙李漢泰爲副護軍。趙鼎鎭爲副司直。
정조 8년
承旨前望單子入之。鄭昌順落點。
정조 8년
承旨前望單子入之。朴祐源落點。
정조 8년
以都承旨李亨逵罷職傳旨。傳于洪仁浩曰。更問之。則事勢容或可恕。以遞差捧傳旨。
정조 8년
朴宗默拿處。代高應觀爲事變假注書。
정조 8년
高應觀在外。代李敬行爲事變假注書。
정조 8년
兵曹口傳政事。李晢金爔爲宣傳官。
정조 8년
傳于洪仁浩曰。軍士房承旨入侍。
정조 8년
以宣傳官望筒。傳于洪仁浩曰。欲觀前頭勤慢。今番特爲分揀。
정조 8년
以督運御史狀啓。更加遲留。搜訪各沿緣由事。傳于洪仁浩曰。爾其卽爲復路事。回諭。
정조 8년
承旨前望單子入之。李文源金載人落點。
정조 8년
傳于洪仁浩曰。工曹判書入侍。
정조 8년
兵曹參知前望單子入之。趙尙鎭落點。
정조 8년
吏曹口傳政事。以尹東暹爲分內局提調。
정조 8년
承旨前望單子入之。趙興鎭落點。
정조 8년
傳于鄭昌順曰。左副承旨入侍。
정조 8년
以吏曹參議金憙罷職傳旨。傳于洪仁浩曰。只推。
정조 8년
以濟州防禦使狀啓。當捧還上。分數停退。不能審愼。有犯撟便。惶恐待罪事。傳于洪仁浩曰。勿待罪事。回諭。
정조 8년
以禮曹今二月十九日健元陵展謁親祭節目。傳于洪仁浩曰。本陵修改時及展拜時。皆令京司措備進排。此不特爲念畿民之弊。卽仰體列朝字恤之聖意。今番各陵祭享時。一依常時名節祭享例進排。勿爲分辦各邑之意事。本曹措辭。行會該道伯。擧行形止。使之狀聞爲旀。監役官之前期出去。貽弊不少。今番除之事。分付該司爲旀。監察段置。本陵元陵外。竝令勿爲進去。他餘條件。竝只依所啓施行。
정조 8년
洪仁浩。以禮曹言啓曰。傳曰。曲墻修改及他方位塗灰之役。更思日候。猶未解凍。待寒食時修改。當日則以引石罅隙有頉處修改似好。卿與戶工判相議草記。可也事。命下矣。臣與戶工判相議。則曲墻修改及他方位塗灰之後。日寒姑未快解。其在愼重之道。稍待日暖。實合事宜云。依傳敎。寒食祭兼告擧行。而曲墻修改祝文中。措辭添入之意。分付。何如。傳曰。允。
정조 8년
趙尙鎭。以宗親府言啓曰。今此健元陵幸行時。宗臣十二員。以每品例爲隨駕之意。敢啓。傳曰。知道。
정조 8년
洪仁浩。以扈衛廳言啓曰。今此留都時。扈衛別將。當爲備員。別將李尙顯。以其親病。受由下鄕。今姑改差。何如。傳曰。允。
정조 8년
鄭東浚。以都摠府言啓曰。今日入直內三廳武兼禁軍及軍兵等。當爲中日習射。而國忌相値。不得爲之之意。敢啓。傳曰。知道。
정조 8년
洪仁浩。以兵曹言啓曰。今此幸行時。各差備所騎驛馬。不得不應把處。依下敎。別單書入之意。敢啓。傳曰。知道。本曹入把馬。如是減數。至有貰用之擧。該寺宜無異同。所把馬不得不入把者外。絶勿多數徵來。以貽殘驛之弊事。更爲分付該寺。可也。
정조 8년
鄭東浚。以兵曹言啓曰。今此幸行時。侍衛禁軍。不可不點擇以行矣。各番禁軍中。新受馬及病蹇不能致遠之類。依例推移替直。巡將監軍。今十八日受點人員。十九日至。以爲仍察之意。敢啓。傳曰。知道。
정조 8년
洪仁浩。以兵曹意啓曰。今此幸行時。本曹郞廳守宮及侍衛各差備。不可不備員。而正郞李東稷。受由在外。今姑改差。其代。今日政差出。以爲備員之地。何如。傳曰。允。
정조 8년
洪仁浩。以訓鍊都監言啓曰。依下敎。武藝別監一百三十四人等處饌價。每人三時錢文五錢四分式。磨練分給之意。敢啓。傳曰。知道。
정조 8년
洪仁浩。以訓鍊都監言啓曰。今二月十九日健元陵擧動時。依傳敎。守摠代把軍之各處入番軍。前一日以本局餘軍。各其將官率領替把。而還宮後。還爲替直之意。敢啓。傳曰。知道。
정조 8년
洪仁浩。以禁衛營言啓曰。今二月十九日健元陵擧動時。依傳敎。西營入直守禦軍。以訓鍊都監餘軍。前期一日。待標信替把後。與出番守禦軍。該將官領付御營廳後廂陣。而還宮後。還爲替代入直之意。敢啓。傳曰。知道。
정조 8년
洪仁浩。以御營廳言啓曰。今二月十九日健元陵擧動時。依傳敎。東營入直守禦軍及集春營入直摠戎軍。以訓鍊都監餘軍。前期一日。待標信替把。與出番守禦軍摠戎軍。該將官率領隨駕。而還宮後。還爲替代入直之意。敢啓。傳曰。知道。
정조 8년
洪仁浩。以御營廳言啓曰。今此幸行時。本廳中軍李廷壽。身病甚重。勢難隨駕。改差。何如。傳曰。允。
정조 8년
洪仁浩。以司僕寺言啓曰。今此幸行時。本寺僉正。例爲駕轎差備。而僉正李正模。與新除授提調徐有隣有親査應避之嫌。依例改差。令該曹卽爲口傳差出。以爲隨駕之地。何如。傳曰。允。
정조 8년
吏曹口傳政事。以李樂培爲司僕僉正。
정조 8년
領府事金尙喆箚曰。伏以。有事先陵。丙枕靡安。春寒猶峭。鑾蹕將戒。區區憂慮。小大同情。如臣癃殘。近添寒疾。閉戶涔涔。床席爲命。日前入侍之命。亦未克趨承。悚蹙無地。唯大何是竢。夜中史官。來宣聖諭。以時原任之適皆有故。至命臣先詣董役。事體至重。推移無處。伏奉恩敎。臣何敢自恤一身之顚仆。而以臣衰昏病廢之身。晏然代斲。實非私心之所敢安。玆不得不冒死申籲。此豈出一毫便身之計哉。伏乞聖明。俯垂鑑燭。收還臣監董之命。仍治臣瀆撓之罪。使具僚警而私分安焉。取進止。答曰。省箚具悉卿懇。卿之愼節。不至難强。則豈可有此辭巽。凌晨進詣。恐妨將攝。明日午後。先詣似好。卿須安心勿辭。依此爲之。仍傳曰。此批答。遣史官傳諭于領府事。
정조 8년
判府事徐命善箚曰。伏以。臣於日前。猥陳私懇。冀解內局兼帶。及奉批旨。未蒙允許。狼狽失圖。茫然不知所措。噫。臣厚受河海之澤。未效涓埃之報。年迫桑楡。餘日無幾。奔走於嘗藥之地。庶可以少伸耿結之忱。苟非情私之大段掣肘。則雖甚無狀。豈敢懷一分自便之念哉。奈臣目下事勢。實有萬不獲已者。臣家無服勞之子。身當幹蠱之責。在平日則卽勿論緊歇巨細。任他散漫。無甚害事。而今適有喪在室。諸般經紀。必待臣躬自指揮。許久離次。倂阻通信。決是行不得之事。又欲遙綰重任。拖引時月。凡有院務。每令兩提擧替行。則私心惶愧。姑在不論。虛縻當遞之人。罔念瘝曠之弊者。其於國體。豈不萬萬苟艱乎。從前內局之臣。雖有一時病故。輒皆曲賜體諒。蓋以爲任自別。不可不備員也。臣若瀆撓爲懼。晏然仍據。公役則諉諸下僚。職名則無意卸免。人雖議臣以放恣沒恥。臣將何辭以逃其罪也。玆敢更入文字。申暴衷情。伏乞亟賜處分。以幸公私。區區不勝顒祝。臣治箚擬上之際。伏聞陵幸有命。太僕擧行。十分緊急。而二提調未及還朝。臣又欠潔。末由參班。揆以事面。合卽變通。臣之所帶司僕提調。竝許遞免。千萬伏望。取進止。答曰。省箚具悉卿懇。事勢旣如此。卿何可以此過加辭巽。太僕之任。在外二提擧。方欲變通。卿須安心勿辭。仍傳曰。此批答。遣史官傳諭。
정조 8년
甲辰二月十七日辰時。上御仁政殿。親試入侍時。行都承旨李亨逵。右承旨柳誼。左副承旨鄭東浚。右副承旨趙尙鎭。同副承旨洪仁浩。假注書朴能源。事變假注書朴宗默。記注官金健修金鳳顯。以次侍立。上具翼善冠衮龍袍。降輿陞殿。考官右議政金熤。吏曹判書徐有隣。刑曹參判鄭昌順。試官前承旨李時秀。行副司直李養鼎。禮曹參議金峙默。行副司直李獻慶。率應製人入就位。行四拜禮。抄啓考官判府事李徽之。大提學黃景源。直提學徐有防。檢校直閣金憙鄭東浚徐龍輔。率抄啓文臣入就位。行四拜禮訖。竝陞殿。上命有隣有防書題以懸。仍下敎曰。抄啓諸員。應製文臣。分東西庭以坐。可也。上謂亨逵曰。見領相箚。則病勢尙爾未差。須以安心調理。勿參再明日祗迎班之意。遣史官口傳。可也。宗默承命出去。上命亨逵書傳敎曰。本廳差備單子。今始分排書入。近來宣傳官擧行皆如許。廳首如是漫忽。行首宣傳官汰去。又命書傳敎曰。在外摠郞。今姑改差。今日政。以在京無故人差出。在外人。待後窠復職事。分付。𡊠曰。弘化門外留都。守摠兩營。輪回擧行。而在前則率領訓局餘軍留都矣。今番以兩營鄕軍停番之故。訓局餘軍。皆赴禁營留都陣。弘化門外留都。則當次營。只率本營軍擧行乎。敢稟。上曰。置之。可也。出擧條𡊠曰。十里外傳語軍。例以京畿束伍軍擧行。而今番則斥候伏兵。旣有置之之命。十里外。當以衛軍磨鍊乎。敢稟。上曰。部字內爲之。過部字內之外。則勿爲之。可也。出擧條𡊠曰。幸行回鑾後。隨駕軍兵犒饋。近年連以乾物擧行矣。今番則何以爲之乎。敢稟。上曰。依近例爲之。可也。出擧條𡊠曰。道路事知發送及本曹郞廳橋梁摘奸等節。何以爲之乎。敢稟。上曰。置之。可也。出擧條𡊠曰。禁軍戎器點考。二十日爲日次。而幸行翌日。勢難擧行。以無故日退行。何如。上曰。依爲之。出擧條𡊠曰。二十日文臣朔試射試官望。十九日當爲修正入啓。而幸行相値。無以擧行。朔試射。今番則停止乎。敢稟。上曰。依爲之。出擧條𡊠曰。外驛馬。勿爲入把事。命下矣。在前入把者。一倂減省。而本曹騎馬。只是四十匹。故推移分排。實爲苟艱。其中內吹所騎馬二十餘匹。以畿營入番馬中。知委取用。何如。上曰。內吹馬。自兵曹貰用。其外問安中使承史所騎馬。今番倂除之。此外交龍旗標旗。不得不入把者。別單書入。而可以貰用者。竝自本曹貰用。以除畿驛一分之弊。可也。出擧條祐源曰。每當陵幸時。進御物種。自本院例呈稟單矣。今番所當依例書入。而戊戌年永祐園動駕時。門外擧動。若用京擧動之例。則勿爲微稟事。曾有下敎。而今此幸行。係是遠陵。與門外動駕稍異。稟單何以爲之乎。上曰。今番則置之。可也。出擧條上仍還內。諸臣以次退出。
정조 8년
甲辰二月十七日巳時。上御誠正閣。左副承旨入侍時。左副承旨鄭東浚。假注書朴能源。記注官金健修金鳳顯。以次進伏訖。上曰。承旨有闕。代以趙興鎭爲之。仍命書傳敎曰。新除授承旨。牌招察任。仍命退。諸臣以次退出。
정조 8년
甲辰二月十七日未時。上御觀物軒。軍士房承旨入侍時。右副承旨趙興鎭。二直提學徐有防。假注書朴能源。記事官李崑秀尹行任。以次進伏訖。上曰。注書出去。政望催促入之。賤臣承命催促。還爲進伏。上命興鎭書傳敎曰。工曹判書入侍。又命書傳敎曰。大臣陳懇如此。宜有體諒之擧。李判府事兼帶宗廟都提調之任。許副。又命書傳敎曰。今番嶺南運穀。數過屢萬包。俱得利運。言念民事。萬萬幸甚。此槪御史誠心督運之力。況關東湖西兩道轉運之一時竝擧。前所罕有。朝家奬勞之政。豈下於耽羅轉運。慶尙道督運御史金載人。特爲加資。今日政下批。上曰。左承旨許遞。前望單子入之。出榻敎上曰。兵曹參知前望單子入之。出榻敎上曰。司僕提調許遞。今日政擬入。出榻敎上曰。新除授承旨牌招。出榻敎上命書榻敎曰。訓鍊大將兼禁衛大將具善復。明日陵所進去時。仍佩往來。牌招聽傳敎。又命書傳敎曰。陵役事體至重。不可領軍進去。工判明日。與大臣先詣陵所。還宮時領軍隨駕事。分付。出宮時則先廂陣。前御將李柱國代領。旣是別雲劍。到陵所面看後。還以別雲劍隨駕事。牌招聽傳敎。又命書傳敎曰。抄啓文臣。科次入侍。仍命退。諸臣以次退出。
정조 8년
甲辰二月十七日未時。上御誠正閣。科次入侍時。同副承旨洪仁浩。假注書朴能源。記注官金健修金鳳顯。考官判府事李徽之。大提學黃景源。二直提學徐有防。檢校直閣金憙鄭東浚徐龍輔。以次進伏訖。上曰。注書出去。與工判入侍。賤臣承命出。與工曹判書具善復偕入進伏。上謂善復曰。今番陵役。戶禮判專欲張大其事。此非予意矣。役處至小。豈可張大。明日乃始役吉日。卿與領府事。先爲出去。卽卽始役。可也。如或不體予意。至於輕動莎草。則是豈不萬萬切悶乎。動駕將早。待陵役訖。當展拜元陵。工役須卽速擧行。大臣及進去三曹堂上。曲墻內仍爲祗迎。可也。仍下敎曰。任卿董役。予其紓憂矣。命善復先退。上命書傳敎曰。民則一也。所欲除弊於鄕民者。豈可移施貢人。再明日出宮差早。畿邑植炬。亦命停止。不可無闊狹之擧。自部字內外。至晝停所植炬。自工曹待令。係是別役。分付戶惠廳。量宜給價。又命書傳敎曰。旣是當日還宮。禁衛營留陣。令本營中軍待主將擧行。本營時無大將。又無都提擧。事甚可悶。禁衛營都提調。今日政擬入。又命書傳敎曰。朝聞陵幸時領相欲力疾赴班。遣史官以安心調攝。切勿强力赴班之意。使之傳諭矣。史官誤以必須進去傳諭云。傳諭大臣。事體何等重大。而有此誤傳之擧。此前所未聞之事。當該注書。爲先汰去。令該府拿問嚴處。承宣之匿不以聞。自下彌縫事之駭然。莫此爲甚。當該承旨罷職。更以此意。傳諭。上曰。都承旨以鄭昌順出牌。仍令入侍。昌順進伏。上命書榻敎曰。文臣製述科次入侍。考官右議政金熤。吏曹判書徐有隣。前承旨李時秀。行副司直李養鼎。禮曹參議金峙默。行副司直李獻慶。以次進伏。上命考券。仍下敎曰。他承旨入侍。趙興鎭進伏。上曰。承旨有闕。代以李文源出牌。賤臣承命出。回奏曰。加平地在外云矣。上曰。在外承旨許遞。前望單子入之。出榻敎又下敎曰。同副承旨。下諭。出榻敎仍命退。諸臣以次退出。
정조 8년
甲辰二月十七日酉時。上御觀物軒。右承旨入侍時。右承旨趙興鎭。記事官沈晉賢李崑秀尹行任。以次進伏訖。上曰。吏曹隨駕官單子。催促入啓。賤臣承命出傳。以兵曹守宮堂上落點未下之故。不得修整入啓之意。回奏。上曰。文臣製述草榜入啓後。以此標信。金虎門留門。試官以下。出送。可也。賤臣承命。持標信出傳。上曰。先來軍官。旣已趁期入來。放送後。其委折詳問次。明早使之來待。賤臣承命出傳。命退。承史以次退出。
정조 8년
行都承旨鄭昌順齋宿。行左承旨朴祐源齋宿。右承旨金憙齋宿。左副承旨鄭東俊齋直。右副承旨趙興鎭齋宿。同副承旨洪仁浩齋直。注書沈晉賢齋宿一員未差。假注書朴能源齋直。事變假注書鄭東觀仕。
정조 8년
鄭昌順啓曰。明日動駕。承旨不可不備員齋宿。而同副承旨金載人。以督運御史。未及上來。合有變通之道。何以爲之。敢稟。傳曰。許遞。前望單子入之。
정조 8년
傳于鄭昌順曰。工房承旨入侍。
정조 8년
傳于鄭東俊曰。戶房承旨入侍。
정조 8년
以慶尙監司陜川郡守罷黜狀啓。傳于鄭昌順曰。口傳差出。
정조 8년
吏曹口傳政事。以朴仁榮爲陜川郡守。
정조 8년
兵曹口傳政事。以李亨逵爲副司直。
정조 8년
鄭昌順啓曰。新除授右副承旨金載瓚。卽爲牌招。以爲淸齋之地。何如。傳曰。允。
정조 8년
李敬行在外。代以鄭東觀爲事變假注書。
정조 8년
以承文副正字李敬五禁推傳旨。傳于鄭昌順曰。分揀。
정조 8년
傳于鄭昌順曰。同副承旨與京畿監司入侍。
정조 8년
趙興鎭啓曰。因兵曹草記。左右捕盜大將回鑾間。摠戎使李昌運。姑令權察事。允下矣。摠戎使李昌運。卽爲牌招。以爲聽傳敎之地。何如。傳曰。允。
정조 8년
副摠管前望單子入之。金夏材落點。
정조 8년
以訓鍊都監斥堠伏兵單子。傳于鄭東俊曰。日寒如此。斥堠伏兵處所。減數磨鍊。禦寒之資。各別題給。單子更爲修正以入。
정조 8년
傳于鄭東俊曰。軍士房承旨入侍。
정조 8년
承旨前望單子入之。金憙落點。
정조 8년
鄭昌順。以吏曹言啓曰。卽接通禮院牒報。則以爲。今此幸行時。左右通禮。不可不備員。而右通禮李思祚在外云。今姑改差。其代。口傳擬入之意。敢啓。傳曰。知道。
정조 8년
吏曹口傳政事。以申致權爲右通禮。
정조 8년
趙興鎭。以兵曹言啓曰。明日幸行時。別雲劍李亨逵。時無職名。依例口傳付軍職。何如。傳曰。允。
정조 8년
鄭東俊。以兵曹言啓曰。今此陵幸時。左邊捕盜大將徐有大。以御營大將隨駕。右邊捕盜大將趙圭鎭。以訓局中軍隨駕矣。回鑾間。摠戎使李昌運。姑令權察。何如。傳曰。允。
정조 8년
鄭東俊。以訓鍊都監言啓曰。依傳敎。斥堠伏兵。二十五處內減十處。單子更爲書入。而禦寒之資。依例晝療飢夜饋粥之意。敢啓。傳曰。知道。
정조 8년
鄭東俊。以訓鍊都監言啓曰。都監從事官林濟遠隨駕。鄭華淳。以別例房陵所進去。李耇永徽陵差祭。金師柱崇陵差祭。明日省記。無以推移。依例以把摠代直之意。敢啓。傳曰。知道。
정조 8년
鄭東俊。以禁衛營言啓曰。本營留都。以中軍金海柱代領事。纔已單子。啓下矣。依下敎。以御營中軍李漢泰。相換代領之意。敢啓。傳曰。知道。
정조 8년
鄭東俊。以禁衛營言啓曰。今二月十九日健元陵幸行時。本營軍兵留都事。命下矣。本營則千摠沈輔賢。騎士將李慶麟。把摠趙毅鎭。哨官鄭德晃。敎鍊官吳泰芳。騎士二十五人。京標下軍三十名。兼別破陣二名。率領入直。火藥庫則哨官李德遠。別破陣八名。率領守直。南別營則哨官丁運泰。別騎衛二人。兼別破陣六名。率領守直之意。敢啓。傳曰。知道。
정조 8년
鄭東俊。以扈衛廳留都大臣行判中樞府事李徽之之意啓曰。臣承命留都。一依兵曹啓下事目。率領扈衛軍官軍士。今日申時量。結陣扈衛之意。敢啓。傳曰。知道。
정조 8년
鄭東俊。以守禦廳言啓曰。今此健元陵幸行時。各營諸色標下餘軍。量宜作隊。將官領率。留待入直本營事。自兵曹節目。啓下矣。本廳中軍白東俊。別破陣四十名。標下軍四十名。量宜作隊。領率將官。今月十八日申時量。依例留營入直之意。敢啓。傳曰。知道。
정조 8년
鄭東俊。以摠戎廳言啓曰。今此健元陵幸行時。各軍門諸色標下餘軍。量宜作隊。各其將官率領。本營留待入直事。自兵曹節目。啓下矣。本廳京居標下軍五十名抄擇。依節目作隊。今二月十八日申時量。使將官率領。留待入直于鍊戎臺本營之意。敢啓。傳曰。知道。
정조 8년
甲辰二月十八日辰時。上御觀物軒。戶房承旨入侍時。行左承旨朴祐源。假注書朴能源。記事官李崑秀尹行任。以次進伏訖。上曰。注書出去。先來軍官待令與否。知入。賤臣承命出傳。回奏曰。副使軍官李彦彬。已爲待令。而其餘軍官。未及待令矣。上曰。別雲劍金夏材。代以李亨逵改付標以入。賤臣承命出傳。還爲進伏。上曰。都承旨入侍。鄭昌順進伏。上命祐源書傳敎曰。傳香承旨。馳詣先農壇。奉審摘奸以來。又命書傳敎曰。文臣製述入格人。考例捧傳旨。上曰。御營中軍李漢泰。禁衛中軍金海柱相換。出榻敎上曰。守禦使無守宮前例。改擬以入。守禦使使之參班。可也。上曰。日寒如此。璿源殿雨漏處。修改之役。得無妨乎。昌順曰。日候雖如此。午暉異於冬節。豈有所妨乎。上命退。諸臣以次退出。
정조 8년
甲辰二月十八日巳時。上御誠正閣。工房承旨入侍時。右承旨鄭東浚。檢校直閣徐龍輔。假注書朴能源。記事官李崑秀尹行任。以次進伏訖。上曰。左承旨軍士房承旨入侍。出榻敎朴祐源趙興鎭進伏。上命祐源書傳敎曰。命召之制。異於兵符。所以備非時召命。而送左隻合符無疑。然後就命。軍兵去就。不係於此。觀於大臣受佩。可以知創制本意。以是之故。他營大將兼領。兼領營命召。亦不兼佩。外此都相之行探。亞將之代領。亦無佩符之事。蓋管轄與號令。惟在所持之手旗。命召有無。元無所關。該房承旨。以訓局陣兼領大將之無佩赴陣。有此提稟之擧。承宣事。不但太昧事例。命召事體。何等至嚴。則是豈自下所敢稟請之事。事未前聞。大關後弊。當該承旨。爲先從重推考。仍命退。諸臣以次退出。
정조 8년
甲辰二月十八日申時。上詣璿源殿。修改入侍時。行都承旨鄭昌順。行左承旨朴祐源。右承旨鄭東浚。左副承旨趙興鎭。右副承旨金載瓚。同副承旨洪仁浩。記事官沈晉賢。假注書朴能源。記事官李崑秀尹行任。以次侍立。上曰。注書出去。戶禮工三曹堂郞。卽率匠手入來。可也。賤臣承命出。與戶曹參判邊得讓。佐郞鄭昌老。禮曹參判徐晦修。佐郞趙錫虎。工曹參判金尙集。正郞李燁。偕入侍立。上曰。都承旨工曹參判。分看役處。可也。東浚曰。動駕在明。而右副承旨金載瓚有親病。勢難隨駕矣。上曰。許遞。可也。仍還內。諸臣以次退出。
정조 8년
甲辰二月十八日申時。上御誠正閣。同副承旨與京畿監司入侍時。同副承旨洪仁浩。京畿監司沈頤之。假注書朴能源。記事官李崑秀尹行任。以次進伏訖。上謂頤之曰。動駕猝定。時方解凍。治道凡節。想必難矣。楊牧果勤於董役乎。頤之曰。泰陵火所外。道塗泥濘。外解中凍。治道極難。而楊牧晝夜董役。不暫休歇矣。上曰。役處見之乎。頤之曰。臣往審。則見方治石矣。上曰。工役明日可以早畢乎。頤之曰。不過霎時。可以告訖矣。上曰。昨日風寒異常。果無傷麥之慮乎。頤之曰。泥田則頗有騷動。而大抵春牟多於秋牟。問老農之言。則似不大段受傷矣。上命先退。仍下敎曰。謝恩使先來軍官侍令。賤臣承命出傳。還爲進伏。上命書傳敎曰。右副承旨許遞。前望單子入之。仍下敎曰。新除授承旨。待下批牌招。出榻敎又下敎曰。承旨房仍。出榻敎上命書傳敎曰。初嚴以寅初一刻磨鍊云。親押正時。以寅初一刻爲之。初嚴則親押正時。前二刻。同爲入之事。分付。又命書傳敎曰。出宮門路。以仁和門爲之。仍命退。諸臣以次退出。
정조 8년
行都承旨鄭昌順坐直。行左承旨朴祐源坐。右承旨金憙坐。左副承旨鄭東浚坐。右副承旨趙興鎭坐。同副承旨洪仁浩坐直。注書沈晉賢仕直一員未差。假注書朴能源仕。事變假注書鄭東觀仕。
정조 8년
大駕詣健元陵。入齋室。政院玉堂藥房口傳問安。答曰。知道。
정조 8년
有政。吏批。判書徐有隣進。參判金夏材進。參議未差。同副承旨洪仁浩進。以趙鼎鎭爲吏曹參議。李亨逵爲刑曹參判。趙明寅爲尙衣僉正。李正圭爲健元陵令。柳秉均爲典牲主簿。金履良爲健元陵參奉。宋時淵爲監察。
정조 8년
兵批。判書李𡊠進。參判吳大益病。參議李致中病。參知趙尙鎭入直進。右副承旨趙興鎭進。判府事單具善復。行副司直柳誼李文源金載人。
정조 8년
傳于洪仁浩曰。承旨入侍。
정조 8년
祭報府。健元陵幸行親祭敎是時。亞獻官左議政李福源。終獻官右議政金熤。贊禮禮曹判書嚴璹。典祀官奉常正李昌漢。陵司令趙明寅。執禮副應敎李兢淵。執尊校理林濟遠。大祝奎章閣待敎李崑秀。祝史副校理林道浩。齋郞掌令李鼎運。贊者引儀吳學儉崔慶鎭。謁者引儀慶明運金彦國。贊引假引儀李嗣萬高景漢。祭監監察柳晦趙象存。
정조 8년
甲辰二月十九日寅時。上詣健元陵。擧動入侍時。行都承旨鄭昌順。行左承旨朴祐源。右承旨金憙。左副承旨鄭東浚。右副承旨趙興鎭。同副承旨洪仁浩。記事官沈晉賢。假注書朴能源。記注官金鳳顯。記事官尹行任。待敎李崑秀。以次侍立。上具戎服。除揷羽。乘輿。出仁和門。仍詣仁政殿。親傳香親押訖。駕出。侍衛百官。以戎服陪從。上駐輦興仁門外。命楊州牧使入侍。金鍾秀進前。上曰。今番陵幸猝定。治道凡節。想必難矣。自此卿以閣班隨駕。可也。鍾秀承命退出。上詣晝停所。入幄次。少間駕發。路中駐輦。命興鎭問道傍民人曰。爾等皆居楊州乎。昨年大歉。何以支活。而還穀何以辦納。賑穀亦能均受否。民人等奏曰。還穀則以歉歲之未辦。不能畢納。而生活無策矣。特蒙朝家賑恤之眷。至今全保。莫非聖澤所及矣。上命書傳敎曰。楊州牧使。率本地方近處父老。還宮時。晝停所待令。又下敎曰。都承旨。先馳詣陵所。董飭工役。使之趁早備待。不緊雜人。不許入紅箭門內。可也。昌順承命先詣。上仍詣健元陵。入齋室。改具翼善冠黲袍烏犀帶白皮靴。詣版位。行禮訖。仍詣陵所奉審。謂領府事金尙喆。工曹判書具善復。禮曹判書嚴璹曰。工役初不浩大。誠可幸也。但此牽架之工。能爲堅固之策乎。善復曰。旣立石柱。則必無他慮矣。上曰。今來奉審。大勝所聞矣。仍周廻陵上。又周廻曲墻外奉審訖。復詣役所。謂尙喆曰。卿以耆舊。屢日董役。得無難乎。尙喆曰。如此至重之役。臣豈敢自便乎。第以聖心驚動。多日貽慮。不勝伏悶之至。今旣竣役。又無後慮。下情實爲萬幸矣。上曰。卿等留看畢役。可也。仍詣丁字閣。親祭禮畢。次詣穆陵顯陵元陵惠陵崇陵。展拜如儀。仍命左議政李福源。右議政金熤。諸陵奉審。上還御健元陵齋室。命祐源書傳敎曰。來審修改處。與所聞大異。暫刻之間。功亦告訖。萬萬幸甚。看檢堂郞。與戊子甲申設廳時有間。雖不如例論賞。本陵官員陞六。已陞六者陞敍。守僕守護軍京事知守僕賞格。比展拜時前例優給。今日展拜顯陵穆陵崇陵惠陵元陵守僕守護軍。考例施賞。徽陵陵屬。一體擧行。上曰。政官牌招開政。出榻敎上曰。領府事具判府事入侍。尙喆善復進伏。上曰。陵役告完。卿等勞績大矣。尙喆善復對曰。今日竣役。莫非聖孝所曁。臣等何力之有。上曰。穆陵顯陵惠陵崇陵展拜時。百官行禮置之。出榻敎上將回駕。命書榻敎曰。侍衛百官揷羽。仍改具戎服。乘輿以出。侍衛百官。改服戎服。佩劍弓矢。揷羽陪從。上命書榻敎曰。自陵洞口。至興仁門捧上言。又命書傳敎曰。吏禮換房。上還詣晝停所。入幄次。仍下敎曰。楊州牧使率父老入侍。又下敎曰。京畿監司入侍。又下敎曰。楊州暗行御史入侍。賤臣承命出。與沈頤之金鍾秀林濟遠偕入進伏。上謂濟遠曰。今番道路修治時。得無呼冤之民乎。濟遠曰。無矣。上曰。有何所聞乎。濟遠曰。臣於晝停所。伏承聖敎。採探民情。則今番行幸時。道路橋梁修治之役。旣無民間徵發之擧。故距路稍遠之民。無所關涉。晏然自在。只喜赴役之不煩民力。不識雇人之特降朝令。而至於路傍居民。則間多受價趨役者。故同然一辭。皆以爲每人一日之價。米爲三升。錢爲十三文。費一時之力。延數日之命者。匪勞伊惠云。而其中一二民人。或以爲一日三升米。足當傭價。而又有十五文之加給。實爲滿望。論以大體。均之有樂趨之心。而或受十三文。或受十五文云者。不免些少班駁。此或以從願之故。不能無不齊之嘆。而臣急於返命。未及究竟。旣有所聞。敢此仰達矣。上曰。雇價之多寡不均。事涉訝惑。當問楊牧矣。出傳敎仍命鍾秀進前下詢。鍾秀對曰。役民雇價。每命果給米三升錢十五文。而民或不自赴役。雇人代立。此必是渠輩私自減給之致。自官出給。豈有增減之事乎。上使鍾秀問父老以弊瘼。民人等對曰。本州無他弊瘼。而寺奴婢一款。實爲痼弊矣。鍾秀回奏訖。曰。聚集本州父老。下詢民間疾苦。實出於憂恤之特恩。而民人輩愚蠢無知。其所仰對者。感祝叩謝之外。盡是私瑣之事。誠足慨嘆。臣於民人等所達寺奴婢事。有仰達者。寺奴婢之比摠不許頉。固是八道通患。而本道則不但寺奴婢比摠之弊而已。大抵軍役。爲第一弊端。蓋本州。以陵園墓二十位所奉之地。元戶雖夥然。而應役之戶。僅爲六之一。故軍額雖似不甚多。而比應役戶。則幾乎倍之。以致有疊役之冤。臣素知此事爲本州痼弊。故曾於待罪守禦廳時。因本州牒報民間應役。亦有所蠲減者矣。道內列邑中軍數。比戶數不多之邑。亦或有之。增減額數。裒益均排。各道皆有此例。而臣之到任屬耳。未及詳究。故擬俟頭緖之稍定。一與道臣相議矣。咫尺前席。親奉聖上優恤州民之德意。不勝感激。而民人所對。旣無可以當聖心者。則非常之德意。恐仍不得下布。故敢此仰達。軍額移減一事。自上特賜處分。則一州民人之永久蒙惠。似無大於此矣。上曰。與道伯相議。毋論多寡。從長釐正。可也。出擧條上自晝停所回駕。命書駕前下敎曰。都承旨馳詣宗廟。奉審以來。上曰。左承旨馳詣永祐園。奉審以來。右承旨馳詣康陵泰陵。奉審以來。右副承旨馳詣懿陵。奉審以來。竝出駕前下敎上曰。右相馳詣徽陵。奉審以來之意。傳諭。晉賢承命出傳。上曰。徐判府事入侍。賤臣承命出。與判府事徐命善偕入。命善曰。竟日動駕。聖體。若何。上曰。別無所損矣。仍還內。諸臣以次退出。
정조 8년
甲辰二月十九日酉時。上御觀物軒。承旨入侍時。右承旨鄭東浚。記事官沈晉賢。記注官金鳳顯。記事官李崑秀。以次進伏訖。上曰。奉審翰林尹行任入來與否。知入。賤臣承命出傳後。以未及入來之意。回奏。命退。承史以次退出。
정조 8년
行都承旨鄭昌順坐直。行左承旨朴祐源坐。右承旨金憙坐。左副承旨鄭東俊坐。右副承旨趙興鎭坐直。同副承旨洪仁浩坐。注書二員未差。假注書朴能源仕直一員未差。事變假注書鄭東觀仕。
정조 8년
健元陵幸行翌日。大殿王大妃殿惠慶宮中宮殿。奎章閣政院玉堂口傳問安。答曰。知道。
정조 8년
藥房提調臣徐有隣。副提調臣鄭昌順啓曰。祗謁仙寢。工役親董。歷拜諸陵。聖慕克伸。侵曉動駕。向夕還宮。伏未審夜間。聖體。若何。臣等今日率諸御醫。趁早入診。詳察聖候爲宜王大妃殿氣候何如。惠慶宮氣候。何如。臣等不任區區憂慮。敢來問安。竝此仰稟。答曰。知道。慈殿慈宮氣候一樣。後日次入侍。宜矣。
정조 8년
傳于鄭昌順曰。右承旨右副承旨。分詣受香所。奉審摘奸以來。
정조 8년
傳于鄭昌順曰。都承旨與下直守令邊將入侍。
정조 8년
傳于趙興鎭曰。備局有司堂上竝入侍。
정조 8년
傳于趙興鎭曰。內吹施賞。依例爲之。
정조 8년
傳于鄭昌順曰。吏房承旨入侍。
정조 8년
趙興鎭啓曰。備局有司堂上徐有隣李在簡趙時俊。依下敎來待矣。傳曰。入侍。
정조 8년
以濟州牧使啓本。大靜縣監朴載淵等論賞。令廟堂稟處事。傳于洪仁浩曰。以草記稟處。
정조 8년
鄭昌順。以弘文館言啓曰。本館上番校理臣林濟遠。以訓鍊都監從事官。今日本營價布捧上時。晝仕出去之意。敢啓。傳曰。知道。
정조 8년
鄭昌順。以吏曹言啓曰。新除授厚陵參奉尹淑基。除拜後過限未肅拜。依例改差。何如。傳曰。允。
정조 8년
有政。吏批。判書徐有隣進。參判金夏材進。參議趙鼎鎭在外未肅拜。行都承旨鄭昌順進。以李泰永姜忱爲副修撰。安廷玹爲司諫。李在協爲同經筵。申爲慶尙都事。黃仁煐爲慈山府使。宋守淵爲高山縣監。李勉齊爲厚陵參奉。
정조 8년
兵批。判書李𡊠病。參判吳大益病。參議李致中病。參知趙尙鎭入直進。右副承旨趙興鎭進。無政事。
정조 8년
鄭昌順。以弘文館言啓曰。新除授修撰曺遠振。時在京畿驪州地。經筵入番事緊。請斯速乘馹上來事。下諭。傳曰。依啓。
정조 8년
鄭昌順。以禮曹言啓曰。元陵陵上莎草無頉草記。每十日依例入啓矣。昨日旣已親詣奉審。陵官雖循例報來。不得書入之意。敢啓。傳曰。知道。
정조 8년
鄭昌順。以吏曹言啓曰。卽接通禮院牒報。則以爲。明日幸行時。左右通禮。不可不備員。而右通禮申致權在外云。今姑改差。其代。口傳擬入之意。敢啓。傳曰。知道。
정조 8년
趙興鎭。以兵曹言啓曰。今番陵幸時。隨駕將校軍兵各差備等犒饋。依定奪。以乾物分給之意。敢啓。傳曰。知道。
정조 8년
趙興鎭。以訓鍊都監言啓曰。依傳敎。本局兼內吹三十名等處。木綿各二疋。依例施賞之意。敢啓。傳曰。知道。
정조 8년
趙興鎭。以御營廳言啓曰。依傳敎。本廳兼內吹三十名等處。木綿各二疋式。施賞之意。敢啓。傳曰。知道。
정조 8년
趙興鎭。以御營廳言啓曰。本廳隨駕將校軍兵等處。依定奪。乾犒饋。磨鍊。分給之意。敢啓。傳曰。知道。
정조 8년
趙興鎭。以禁衛營言啓曰。依傳敎。本營兼內吹三十名等處。木綿各二疋。依例施賞之意。敢啓。傳曰。知道。
정조 8년
趙興鎭。以禁衛營言啓曰。隨駕本營將校軍兵等處。依定奪。乾犒饋。磨鍊。分給之意。敢啓。傳曰。知道。
정조 8년
趙興鎭。以守禦廳言啓曰。今番隨駕。招搖旗差備將校軍兵等犒饋。依傳敎。以乾物磨鍊。分給之意。敢啓。傳曰。知道。
정조 8년
趙興鎭。以摠戎廳言啓曰。依下敎。今番隨駕。本廳招搖旗差備將校軍兵等犒饋。以乾物磨鍊。分給之意。敢啓。傳曰。知道。
정조 8년
傳于鄭昌順曰。坐直承旨入侍。
정조 8년
承政院事變假注書臣鄭東觀書啓曰。臣敬奉聖敎。齎傳豹皮于東部景慕宮二契領中樞府事金尙喆所住處。則以爲。卽者史官來傳內賜文皮一令。伏地祗受。萬萬惶感。連伏承下敎。雖不敢爲文字辭遜之計。罔功之賞。不勝愧悚云矣。敢啓。傳曰。知道。
정조 8년
趙興鎭。以漢城府言啓曰。最貧窮無依之類。頃日別單修啓後。各部之及期擧行。恐難免遺漏未盡之慮。而又因臺疏覆奏。鰥寡獨之年七八十者及貧窮無依之見漏於前別單之類。竝令五部更加搜訪。今始報來。故其姓名年歲口數。一一區別書入之意。敢啓。傳曰。知道。以此數爻。文移賑廳。白給秩增付戶。自來等添給。鰥寡獨賙恤之方。與白給類。宜無異同。亦不可無區別酌量。此則令該堂。具意見論理草記。可也。
정조 8년
大司諫金思穆。執義姜。副應敎李兢淵。掌令李鼎運。持平宋民載。獻納兪岳柱。校理林濟遠。副校理林道浩。正言崔守魯申耆。修撰李謙彬啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。大司諫金思穆。執義姜。掌令李鼎運。持平宋民載。獻納兪岳柱。正言崔守魯申耆啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令正府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。持平宋民載啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請黑山島定配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。新除授大司憲洪良浩。時在黃海道安岳地。掌令金基正。時在洪忠道西原地。持平李翼晉。時在慶尙道固城地。請竝斯速乘馹上來事。下諭。正言崔守魯啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥籍之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答三司曰。不允。答兩司曰。不允。答府曰。不允。第四件事第五件事第九件事第十件事。亟停勿煩。下諭事。依啓。答院曰。不允。第三件事第五件事十五件事。亟停勿煩。
정조 8년
右議政金熤箚曰。伏以。仙寢竣役。鑾御穩旋。區區下情。不勝慶忭。臣之昨日做錯。論其罪。可勝誅哉。臣方惶懍震越。恭俟處分。而今日復命之路。史官迎傳直還私次之敎。此誠格外恩數。悸恐戰慄。益不省攸措。噫。陵寢奉審。事體莫重。而臣昏憒忒甚。聽瑩誤聞。致有昨日之做錯。律以典憲。合被大辟。藉或包荒之度。曲加原恕。參量於公私罪之別。罷削之典。斷不宜容貸。伏乞亟降譴斥之命。仍令有司視律勘斷。使邦憲無缺焉。取進止。答曰。省箚具悉卿懇。誤傳之致。在卿何有。該注書方欲處分。而箚辭何乃自引太過。一二句語。不幾歸於失言。竊爲卿慨之。卿其安心勿辭。仍傳曰。此批答。遣史官傳諭于右議政。
정조 8년
甲辰二月二十日辰時。上御誠正閣。下直守令邊將入侍時。行都承旨鄭昌順。記事官沈晉賢。記注官金健修。記事官李崑秀。尙州牧使金履信。大丘判官魚用元。淸安縣監洪絲浩。平薪僉使申好祥。以次進伏訖。上曰。昨日上言中。猥濫者。皆已拔去耶。昌順曰。未及詳閱矣。上曰。守令進前。履信進前。奏職姓名。上曰。幾次作宰乎。履信曰。七次矣。上曰。熟手也。勉爲之。用元進前。奏職姓名。上曰。下去後。勉爲之。絲浩進前。奏職姓名。上曰。初次乎。絲浩曰。然矣。上命奏七事後。下敎曰。爾是初次作宰者。另念爲之。可也。仍命宣諭後。履信等先退。上曰。邊將進前。好祥進前。奏職姓名。上曰。何處久勤乎。好祥曰。禁軍三十六年矣。上曰。移轉何以善運乎。禁軍之除邊將者。每多貽羞朝廷之患。爾則能以功勞陞遷。可謂快雪禁軍之恥矣。移轉時監色。皆嶺南人乎。好祥曰。然矣。上曰。格軍等身役。亦皆特減耶。好祥曰。未能詳知。而渠輩皆以爲當蒙免役之恩云矣。命宣諭後先退。上命書傳敎曰。政官牌招開政。甲山前府使邊聖和李運昌閔光晉等。現告狀本。旣已入啓。罪狀。令該府覆啓稟處。而其中時帶守令。不可一日虛縻。徒貽民邑之弊。爲先罷黜。今日政。使之差出。上曰。高山縣監罷狀。旣已入啓。亦令今日政差出。仍命退。承史以次退出。
정조 8년
甲辰二月二十日午時。上御誠正閣。備局有司堂上入侍時。吏曹判書徐有隣。行副司直李在簡趙時俊。同副承旨洪仁浩。假注書朴能源。記注官金健修。記事官李崑秀。以次進伏訖。有隣進前曰。竟日動駕之餘。聖體。若何。上曰。別無所損矣。仍下敎曰。洪忠監司錢穀加請狀啓來到。卿等見之乎。有隣等曰。見之矣。上曰。左右道還穀摠數幾許。而昨年所捧爲幾許耶。有隣曰。湖西還穀捧未捧。姑未磨勘於本司。故臣等未及知之矣。上曰。湖西此請。曾已慮之。今果來到。將何策而救之耶。連歲大無之餘。當春匱乏之狀。不言可想。哀我湖民。何以聊活。目下事勢。不得不如救焚拯溺之爲。而見今國儲蕩然。穀摠不敷。今日召見卿等。欲問賙救之策。未知何以處之。則爲好耶。有隣曰。湖西民憂。當春遑汲。宜有自朝家接濟之道。而道臣所請諸條。亦難竝爲許施。就其中商量劃給。以紓民憂。似好矣。上曰。道伯所請爲幾條乎。有隣曰。凡七條。而多有不可許之請矣。上曰。備局亦有軍作米乎。有隣曰。均廳軍布中。亦有以布作米之例矣。上曰。軍餉留庫數。未知幾何。而道臣十萬石加分之請。誠過矣。當此春窮。不得不議其接濟。而亦難副其所請矣。至於結錢之請。無乃過乎。有隣等曰。監司所請結錢四萬七十兩。全數劃給之言。誠難盡爲許施。量宜劃給。似好矣。上曰。結錢雖異元稅。而到今便同正供。若以飢歲民情。盡請蕩減。則猶之可也。而今以沒數劃給之意。臚列狀辭者。誠未知其得當矣。在簡曰。以錢給民。其勢難矣。時俊曰。道臣之請錢。雖緣不獲已。而豈可盡數劃給乎。上曰。向日關東及楊州。亦有以錢許劃之事。此非樂爲。而勢不得不然矣。設有生穀之道。以錢貿米。亦豈不屑屑乎。此請欲爲勿施。而民情一時爲急。勢將以錢穀。略綽分排許劃矣。然而今雖分錢以給。設令秋事大登。穀賤如土。而民之代錢納米。得無有賤賣貴買之弊乎。有隣曰。待秋納米。民情似不以爲難矣。在簡曰。此猶勝於私債長利。民似願之矣。上曰。結錢以結米代捧。未知如何。有隣曰。臣待罪湖南也。其時屢豐。穀物甚賤。四五守令。皆以此爲好矣。諸議咸以爲不可。故其說遂寢矣。上曰。道伯伏請。不思。甚矣。請穀則雖有已例。豈有結錢全數請得之事乎。時俊曰。道臣之料量。誠過矣。有隣曰。道伯未及周知道內事情。故似然矣。上曰。賑資出於還穀。而歲前所捧不多。則今無移轉之道。此將奈何。時俊曰。本道穀簿罄竭。他無移劃之資。左右思量。終無善策矣。上曰。儲置米事目。至爲嚴重。改色之請。亦難許施矣。儲置米裁減米還牟米所請。何以則可以參量施之乎。且位太乃是惟正之供。則事面較重於大同。有難輕議。雖以結錢論之。春給一兩之錢。秋納一包之穀。在民情利害。未知如何。今日召見卿等。意有別般良圖。而亦未聞異見。結錢不可全一道蕩減。卿等就議諸大臣。爛商後。以草記稟處。可也。有隣曰。內醫院所用。有甲全鰒半乾全鰒。例於今朔內。卜定於海西湖西兩水營及統營嶺南左兵營矣。今番亦依例卜定。何如。上曰。海沿外。限秋成一竝停免。以此。分付。俾無預採等待之弊。可也。出擧條有隣曰。惠廳郞李樂培。日前移拜司僕寺僉正矣。本廳郞。卽是嶺南。而多有擧行之事。恐難付之生手。李樂培司僕僉正之任。今姑改差。使之專意惠郞。何如。上曰。依爲之。出擧條上曰。左承旨入侍。出榻敎上仍命退。諸臣以次退出。
정조 8년
甲辰二月二十日西時。上御觀物軒。坐直承旨入侍時。右副承旨趙興鎭。記事官沈晉賢。記注官金健修。記事官李崑秀。以次進伏訖。上曰。注書出去。金虎門使之姑勿下鑰。賤臣承命出傳。上曰。右相箚子。如是自引。當該注書。合被重勘矣。興鎭曰。注書亦以爲被罪。然後可以安於心云矣。命書右議政金熤箚批。又命書傳敎曰。當該注書罷職。仍命退。承史以次退出。
정조 8년
行都承旨鄭昌順坐。行左承旨朴祐源坐。右承旨柳誼坐。左副承旨鄭東俊坐。右副承旨趙興鎭坐直。同副承旨洪仁浩坐直。注書二員未差。假注書朴能源仕直李敬五病。事變假注書未差。
정조 8년
傳于鄭昌順曰。左承旨入侍。
정조 8년
傳于鄭昌順曰。禮房承旨入侍。
정조 8년
承旨前望單子入之。柳誼落點。
정조 8년
注書沈晉賢罷職。代以李敬五爲假注書。
정조 8년
趙興鎭啓曰。事變假注書鄭東觀。身病猝重。勢難察任。今姑改差。何如。傳曰。允。
정조 8년
鄭東觀改差。代以沈銖爲事變假注書。
정조 8년
傳于趙興鎭曰。坐直承旨入侍。
정조 8년
以司諫李行源禁推傳旨。傳于趙興鎭曰。分揀。
정조 8년
傳于趙興鎭曰。時囚。令次堂今日內捧供。
정조 8년
以京畿監司啓本。罪人朴尙彬捧供事。傳于洪仁浩曰。雖非四件事。此等上言或擊錚。自在應捧之科。不可以違格論。分付該廳。使之從長稟處。
정조 8년
以京畿監司啓本。擊錚罪人崔焴捧供事。傳于趙興鎭曰。觀此原情。與等閑山訟有異。侵辱重臣。殆無餘地。不可尋常看過。令道臣各別詳査。重臣之因此引義。廟謨積滯可悶。今日內行査狀聞之意。回諭。
정조 8년
以東部忠翊衛梁擎宇上言。其父壽國未蒙邊將除授事。傳于趙興鎭曰。不必回啓。此上言留中。申飭銓曹。
정조 8년
以京畿楊州幼學權賢上言。其父翊宣薦還錄事。傳于洪仁浩曰。渠無干犯。朝家已洞悉無餘。伊時纔配旋宥。意亦有在。薦冊拔去。不已過乎。此等事。依願許施。毫無關於隄防。此上言。出給宣傳官廳。墨名處。使卽洗抹。
정조 8년
以全羅道順天幼學吳碩祖等上言。傳于趙興鎭曰。左承旨論理稟決。
정조 8년
以慶尙道南海縣定配罪人李義曾妻婢吉貞上言。傳于洪仁浩曰。向以此事。已有區別疎放之擧。此漢之獨漏。無乃元犯故然耶。元上言。勿爲出給。該房考稟。
정조 8년
以慶尙道漆原幼學周鳳朝上言。傳于洪仁浩曰。不必回啓。上言留中。依前判下。申飭銓曹。
정조 8년
趙興鎭。以兵曹言啓曰。依下敎。今番幸行時。隨駕內吹螺赤及龍虎營兼內吹等處。木綿依例施賞之意。敢啓。傳曰。知道。
정조 8년
趙興鎭。以兵曹言啓曰。今二月二十一日。武臣賓廳講書時。都摠府經歷洪檊。都事趙駿逵。部將金致淇。通鑑第一卷不通。戶曹佐郞李昌會。武臣兼宣傳官金河翼。將鑑第一卷不通。武臣兼宣傳官閔垙金潤國洪禹祚。部將曺命五。通鑑第二卷不通。禁衛營哨官韓吉謩。通鑑第三卷不通。哨官趙學永。通鑑第四卷不通。哨官趙祥麟。通鑑第六卷不通。御營廳把摠李需克。通鑑第六卷不通。哨官金錫憲金鍾翕。通鑑第五卷不通。哨官李熙章。通鑑第七卷不通。訓鍊院判官李鎭國。通鑑第八卷不通。竝依定式。推考警責。何如。傳曰。允。
정조 8년
趙興鎭。以兵曹言啓曰。金虎門入直哨官李英義來告內。今日晝察。到集成門南邊墻下。則有一鄕軍。登于墻上取柴。故捉來云云。卽自臣曹。嚴問其登墻委折。則所告內。謂以全州騎兵金茂長。守直於大報壇。適見風落木枝。橫在墻上。故欲以手攀折。仍爲登墻之際。見捉於晝察哨官云云。渠以鄕軍。雖極迷劣。莫重宮墻。敢爲攀登。事甚驚駭。爲先移送法司。從重科治。守直內官與明禮門部將。常時若能檢飭。豈有如此之事乎。亦令該府拿問處之。何如。傳曰。允。當該中官。令內府爲先刊汰。可也。
정조 8년
趙興鎭。以備邊司言啓曰。卽因洪忠監司申大升錢穀加請狀啓。有草記稟處之命矣。取見其狀本。則盛陳本道民多穀少。排還不足之狀。仍以爲還軍餉留庫中。限十萬石。特許加分。備局均廳軍作米。亦許限折半加分。牟還半留條中。量其多寡。或折半或三分一加分。各邑儲置米。一年應用外。隨其所餘。從便改色。待秋會錄。還耗米一千石。間二年上納均廳者。退年上送。多有近例。待秋成上納前劃下。裁減米二千石。有司之臣。爲念經費。以新米一千石許劃。而餘則以舊儲置。移充其代。舊儲置新裁減。爲米則均。而裁減米之添還者。米從他出。便是生穀之道。必以新裁減條。盡數劃給。賑民所饋鹽醬甘藿等物。以錢買用。而會減之穀。不下三千餘石。本道結錢四萬七千餘兩。盡數劃給。以錢貿用。則賑穀亦必有剩。而錢之餘數。以詳定例。從民願分給。以爲繼巡糊口之需。待秋作租捧納會錄。而以均廳句管。磨勘該廳。亦合事宜爲辭矣。朝家之於湖西。非但賑資之優給。蠲免之備盡。雖以添還言之。嶺南穀之轉移。裁減米之留劃。可謂靡不用極。而猶且不足。有此諸條之狀請。穀簿之枵然。民窮之轉急。推此可知矣。其在終始軫恤之道。不可以前已施惠。有所靳持。牟還留庫中。量其多寡。或折半。或三分一加分事。賑廳還耗米一千石。待秋成上納事。竝依狀請許施。備局均廳軍作米。限折半加分事。災減米一千石。又以新災減條區劃事。軍作米加分之不得輕許。自有定式。裁減米所劃給者。係是癸卯條。則今年新米之換留。事涉不當。而此時湖沿。有難膠守常例。竝特爲許施。還軍餉留庫中。限十萬石加分事。道內應留。不過爲十五萬石零云。除出十萬。則所餘太少。限八萬石。使之加分。儲置米改色事。儲置事目。極爲嚴重。一或撓改。大關後弊。且於昨年。旣有數千包之改色。則庶除久積紅腐之患。民情雖急。法意不輕。此一款置之。至於結錢之全數劃給事。不特所請之太無限節。以錢分給。以穀收斂之際。若或不善照管。則難保其十分無弊。且以詳定價作穀。則春散一兩之錢。秋納一包之穀。目下穀價之不相當。已無可言。而設令穡事。幸至大熟。當此荐饑之餘。實有厲民之慮。固不可輕議。而第有一事之稍合方便者。惠廳之位太。卽是惟正之供。事面較重於大同。中間防納之嚴塞。爲革京外牟利之弊。而若値災荒。則留置本道。添作還穀。不無一二可援之例。本道沿邑位太四千二百石。竝雜費劃付本道。添補糶糴。而當此經費匱竭之時。位太之自京廳需用者。亦不可不念。此則本道結錢上納後。依惠廳事例。每石三兩式。準數移劃。則足當其代。結錢不許。則無以錢作還之嫌。位太劃給。則有以穀分俵之益。揆以事面。名色最正。而不過錢與太之相換。實合京與外之俱便。以此知委於道臣及該廳。使之趁卽擧行。醬藿價之以錢不以穀。其在鳩穀之道。道臣所陳。儘有意見。此一條。以結錢中。限五千兩許劃。有餘則還納本廳。不足則以穀繼用之意。一體分付。何如。傳曰。允。軍餉留庫中加分事。准請許施。雖有傾庫之慮。以今望哺之民情。亦難剋削數爻。毋論十萬八萬。令道臣參量緩急。排比多寡。以爲從便加分之地。儲置米改色事事目。法意雖甚嚴密。旣有昨年已例。亦令依狀請施行。沿邑位太四千二百石。竝雜費劃給本道。添補還穀事。卿等言。好矣。依此。分付。較看當初所請結錢之數。猶有不能相當之歎。結錢限一萬兩。特爲加給。可也。
정조 8년
趙興鎭。以備邊司言啓曰。以濟州牧使嚴思晩牧場馬點閱後。大靜縣監朴載淵等褒賞事狀啓。有草記稟處之命矣。卽見其狀本。則以爲。各牧場馬。親自點閱。則大靜縣監朴載淵所管牧馬。照準前籍摠數。剩爲一百十八匹。旌義縣監李長益所管牧馬。照準前籍摠數。剩爲二百七十三匹。宜有別般褒賞。以爲激勸之地爲辭矣。馬政。國之重務。而近漸解弛。擧有耗縮之弊。未聞蕃息之效。不可無申明激勵之道。而今此大靜縣監朴載淵。馬籍元摠七百三十三匹。而剩爲一百十八匹。旌義縣監李長益。馬籍元摠一千五百六十二匹。而剩爲二百七十三匹。牧官之通考連等。滿五十匹以上者論賞。載在經國大典。而千匹之馬。縮至八十匹。則該守令論罪。剩爲百匹。則該守令陞敍。且有判下事目。兩邑守令。依事目特許陞敍。以爲激勸之地。何如。傳曰。允。該牧使狀辭旣如此。此等守令。依事目。別加論賞。然後可爲勸後之道。待限滿遞來後。陞敍承傳。趁卽施行之意。申飭銓曹。可也。
정조 8년
趙興鎭。以訓鍊都監言啓曰。今番陵幸時。隨駕將校軍兵及武藝別監別技軍等犒饋。依定奪。以乾物磨鍊。分給之意。敢啓。傳曰。知道。
정조 8년
洪仁浩。以御營廳言啓曰。今二月二十二日。景慕宮展拜時。依兵曹節目。集春營入直摠戎廳作隊軍二十名除出。本廳把摠洪健祚。入直哨官李貞圭率領。月覲門左邊。設布帳外排立。東營入直守禦廳作隊軍二十名。入直把摠沈公協。哨官南述老率領。宮大門外把守。而竝待標信出用。解嚴後還入直間。集春營哨官丁昌百。東營哨官朴再弘。代直之意。敢啓。傳曰。知道。
정조 8년
趙興鎭。以刑曹言啓曰。昨日動駕時。中部居前別提安祜。擊錚於衛外。所當捧供以入。而係是朝官。令義禁府擧行。何如。傳曰。允。
정조 8년
趙興鎭。以義禁府言啓曰。刑曹啓辭內。再昨日動駕時。前別提安祜。擊錚於衛外。而係是朝官。移本府擧行事。允下矣。安祜。今方待命。卽爲拿囚之意。敢啓。傳曰。知道。
정조 8년
趙興鎭。以義禁府言啓曰。擊錚罪人之刑推後捧供。雖有定式。而安祜年滿七十。法不當刑推。除刑推捧供以入之意。敢啓。傳曰。知道。
정조 8년
趙興鎭。以刑曹言啓曰。昨日動駕時。衛外擊錚人等。今日捧供以入事。命下。而適値告由祭受香。不得用刑。依近例。除刑推捧供以入之意。敢啓。傳曰。知道。
정조 8년
義禁府啓目。安州牧使李喆模原情云云。問目內辭緣。泛稱遲晩。所當請刑是白乎矣。曾經侍從。勿爲請刑。旣有先朝受敎。議處。何如。判付啓。瑞興倅旣已參酌放送。依此律勘放爲良如敎。
정조 8년
義禁府啓目。慶興前府使趙榮儉原情云云。問目內辭緣。泛稱遲晩。所當請刑是白乎矣。曾經宣傳官。勿爲請刑。旣有先朝受敎。議處。何如。判付啓。依允。
정조 8년
義禁府啓目。事變假注書朴宗默原情云云。傳旨內辭緣。泛稱遲晩。刑推得情。何如。判付啓。除刑推議處爲良如敎。
정조 8년
義禁府啓目。孟山前縣監喪人韓榮錫原情云云。問目內辭緣。泛稱遲晩。所當請刑是白乎矣。喪人勿爲請刑。旣有先朝受敎。上裁。何如。判付啓。考律勘放爲良如敎。
정조 8년
義禁府啓目。甲山前府使邊聖和李運昌閔光晉等段。以其配所官。一任抛棄。慢不防禁。揆以紀綱。俱極可駭。竝拿問定罪爲白乎旀。任嵂李漢興李弘遠宋鍈等段。潛通罪人之類。俱能禁斷。李陽運段。在任六朔。別無事段云。合有分揀之道是白乎矣。臣府不敢擅便。竝只上裁。何如。判付啓。竝只依回啓。施行爲良如敎。
정조 8년
義禁府啓目。沃溝前縣監朴行淳原情云云。問目內辭緣。泛稱遲晩。刑推得情。何如。判付啓。除刑推議處爲良如敎。
정조 8년
義禁府啓目。前別提安祜擊錚原情云云。觀其所供。則不過田畓相訟事。非臣府所管。令該曹査實稟處。何如。判付啓。依允爲旀。此囚放送爲良如敎。
정조 8년
義禁府啓目。典籍洪夏俊韓衍一等矣。文臣製述時。入庭不作。各笞五十收贖。解見任別敍。私罪。奉敎依允。
정조 8년
右議政金熤箚曰。伏以。臣昨犯錯誤之罪。敢陳請譴之箚。及承聖批。致勤誨責。臣惶隕恧蹙。罪上添罪。益不省所以自措也。臣於昨日復命之後。急於自劾。帶忙構箚。數行文字。未及照檢。竟不免語未稱停。辭不達意。而至於箚末所陳。尤極謬妄。臣方自訟愆尤而反請惟輕之公罪。仰俟處分而自擬勘斷之律名。語沒倫瘠。事屬醜拙。拜章之際。迷不審察。承批之後。始乃覺悟。噫。告君之辭。體段至嚴。古人一字之誤。亦稱死罪。則今臣擧全篇而顚錯無餘矣。論其罪負。尤當何居。玆敢更申短箚。乞被嚴譴。惟願亟降威命。以嚴邦憲。以安私分焉。取進止。答曰。省箚具悉卿懇。所請者。事面然。遂事不須更提。卿須安心勿辭。卽起視事。仍傳曰。此批答。遣史官傳諭于右議政。
정조 8년
大司諫金思穆。執義姜。副應敎李兢淵。掌令李鼎運。持平宋民載。獻納兪岳柱。校理林濟遠。副校理林道浩。正言崔守魯申耆。修撰李謙彬啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。大司諫金思穆。執義姜。掌令李鼎運。持平宋民載。獻納兪岳柱。正言崔守魯申耆啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令正府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。掌令李鼎運啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請黑山島定配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。獻納兪岳柱啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥籍之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答三司曰。不允。答兩司曰。不允。答府曰。不允。第四件事第五件事第九件事第十件事。亟停勿煩。答院曰。不允。第三件事第五件事第十五件事。亟停勿煩。